ডিব্ৰুগড়ঃ আমোলা, মন্ত্ৰী, বিষয়াৰ গাড়ীয়ে কাকো কেৰেপ নকৰে৷ ৰাজপথত তেওলোকৰ কনভয় বতাহতকৈয়ো দ্ৰুত গতিত যাব খোজে৷ এই কথাই ৰাজ্যত কেইবাবাৰো প্ৰমাণ হৈছে৷ তাৰ মাজতে এগৰাকী উচ্চ পদস্থ বিষয়াৰ গাড়ীয়ে দুগৰাকী ছাত্ৰ নেতাক খুন্দিওৱাৰ ফলত সংকটজনক অৱস্থাত চিকিৎসালয়ত মৃত্যুৰ সৈতে যুজ দিছে যদিও ছাত্ৰ নেতাৰ খবৰ লওঁতা কোনো নাই৷ জানিব পৰা মতে, যোৱা ১৩ ডিচেম্বৰৰ সন্ধিয়া প্ৰায় ৮.১৫ বজাত যোৰহাট জিলাৰ টিয়ক কলিয়াপানীত অসম অাৰক্ষীৰ উচ্চপদস্থ বিষয়াৰ নম্বৰৰ ইনভাৰ খুন্দাত গুৰুতৰ ভাৱে আহত হয় অসম প্ৰেমী যুৱ-ছাত্ৰ সমাজৰ দুই সক্ৰিয় সদস্য ভাস্কৰ বৰা আৰু শংকৰ বৰুৱা৷ ততাতৈয়াকৈ একাংশ লোকে দুয়ো নেতাক সংকটজনক অৱস্থাত চিকিৎসালয় ভৰ্তি কৰে।
আমোলাৰ গাড়ীৰ খুন্দা, সংকটজনক অৱস্থা ছাত্ৰনেতাৰ, আমোলাই নললে খবৰ